cyanic-selkie/wikianc huggingface dataset:
অ্যান্ড্রু রেডমেইন
২০০৮ সালে, রেডমেইন অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০১৯ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
অ্যান্ড্রু জেমস রেডমেইন ১৯৮৯ সালের ১৩ই জানুয়ারি তারিখে অস্ট্রেলিয়ার গসফোর্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রেডমেইন কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৮ই নভেম্বর তারিখে ঘোষিত অস্ট্রেলিয়ার ২৬ সদস্যের চূড়ান্ত দলে স্থান পেয়েছেন।
গ্লোবাল ৫০০ রোল অফ অনার
জাতিসংঘের পরিবেশ প্রোগ্রাম ( ইউএনইপি ) বিশ্বব্যাপী ব্যক্তি ও সংস্থার পরিবেশগত সাফল্যকে স্বীকৃতি দিতে ১৯৮৭ সালে গ্লোবাল 500 রোল অফ অনার প্রতিষ্ঠা করে।
সর্বশেষ গ্লোবাল ৫০০ রোল অফ অনার পুরস্কার ২০০৩ সালে করা হয়েছিল। ২০০৫ সালে চ্যাম্পিয়নস অব দি আর্থ নামক ইউএনইপি পুরস্কারের উত্তরসূরি পদ্ধতি শুরু হয়েছিল।
পুরস্কারপ্রাপ্ত
১৯৮৭ সালে পুরস্কারটি প্রতিষ্ঠার পর থেকে প্রাপ্তবয়স্ক ও যুব উভয় বিভাগেই ৭১৯ টিরও বেশি ব্যক্তি ও সংস্থা গ্লোবাল ৫০০ পুরস্কারে ভূষিত হয়েছে। বিশিষ্ট বিজয়ীদের মধ্যে হলেন:
গোপালদাস নীরজ
গোপালদাস সাক্সেনা নীরজ জনপ্রিয়ভাবে নীরজ নামে পরিচিত; (১৯২৫ - ২০১৮)  একজন ভারতীয় কবি এবং হিন্দি সাহিত্যের লেখক ছিলেন। গোপালদাস হিন্দি কবি সম্মেলনেরও একজন সুপ্রসিদ্ধ কবি ছিলেন।
শৈশব ও যৌবনকাল
তিনি ১৯২৫ সালের ৪ জানুয়ারি ভারতের উত্তর প্রদেশের ইটাওয়ার অন্তর্গত মহেভার নিকটবর্তী পুরাবালী গ্রামে জন্মগ্রহণ করেন। গোপালদাসের ছয় বছর বয়সে তার পিতার মৃত্যু হয়। দশম শ্রেণীর পর তাকে পরিবারের দেখাশুনার জন্য বিভিন্ন রকম কাজ করতে হয়। সেইসময় তিনি যমুনার জলে ঝাঁপ দিয়ে পয়সা তুলে আনতেন। পরে তিনি টাইপিস্ট এবং অন্যান্য কাজ করে তার স্নাতকোত্তর অবধি পড়াশুনা চালিয়ে যান।
কর্মজীবন
লেখার পাশাপাশি, তিনি একটি কলেজে শিক্ষকতা করে জীবিকা নির্বাহ করতেন এবং আলীগড়ের ধর্ম সমাজ কলেজে হিন্দি সাহিত্যের অধ্যাপক ছিলেন। তার কবিতা ও গানের অনেকগুলি হিন্দি চলচ্চিত্রে ব্যবহৃত হয়েছে এবং সেগুলি বিখ্যাত বলে মনে করা হয়। তিনি হিন্দি চলচ্চিত্রের জন্য কয়েকটি গান রচনা করেন এবং একজন গীতিকার হিসেবে অনন্য স্থান অর্জন করেন, যিনি হিন্দি ও উর্দু দুটিতেই সমানভাবে লিখতেন।
তিনি "নীরজ" ছদ্মনামে লিখতেন। তার শৈলীটি সহজবোধ্য এবং উচ্চমানের হিন্দি সাহিত্য বলে বিবেচিত। তিনি ১৯৯১ সালে পদ্মশ্রী এবং ২০০৭ সালে পদ্মভূষণে ভূষিত হন। ১৮ জুলাই ২০১৮ সালে গোপালদাসের মৃত্যু হয়।
হিমুরা কেনশিন
হিমুরা কেনশিন (緋村 剣心), কেনশিন হিমুরা হল ইংরেজি  ভাষার আনিমে ভাষান্তরের একটি কাল্পনিক চরিত্র ও রুরোনি কেনশিন মাঙ্গার মূল চরিত্র, যার স্রষ্টা নবুহিরু ওয়াতসুকি। কেনশিনকে তৈরি করার সময়, ওয়াতসুকি তার শারীরিক নকশা করেন পুরোপুরি হিকো সেজিরোর বিপরীত, একটি চরিত্র যা ওয়াতসুকির প্রথম ওয়ান- শট মাঙ্গা  "ক্রিসেন্ট মুন ইন দি অয়ারিং স্টেট্‌স"-এ পাওয়া যায়, একই নামে একটি চরিত্র কেনশিনের অসিযুদ্ধ শিক্ষক হিসেবে রুরোনি কেনশিনে আবির্ভূত হয়।
কেনশিনের গল্পটি মেইজি শাসনামলের একটি কাল্পনিক সংস্করণ। কেনশিন একজন প্রাক্তন কিংবদন্তি গুপ্তঘাতক যিনি পরিচিত "হিতোকিরি বাতোসাই" (人斬り抜刀斎) নামে (মিডিয়া ব্লাস্টার ইংরেজি আনিমে ভাষান্তরে বাতোসাই দ্য ম্যান স্লেয়ার নামে উল্লেখ করা হয় সনি ইংরেজি ভাষান্তরে বাতোসাই দি ম্যান স্লেয়ার নামে এবং জাপানী কাঞ্জেবানের কাভারে দি আনশিদার নামে),  আরও উপযুক্ত নাম হিসেবে হিমুরা বাতোসাই (<span class="t_nihongo_kanji" lang="ja">緋村抜刀斎 <sup class="t_nihongo_help noprint"><span class="t_nihongo_icon" style="color: #00e; font: bold 80% sans-serif; text-decoration: none; padding: 0 .1em;">? ). বাকামাতসুর শেষে তিনি একজন ভবঘুরে সামুরাই তে পরিণত হন, তিনি সাকাবাতো নিয়ন্ত্রণ করতেন (<span class="t_nihongo_kanji" lang="ja">逆刃刀 <sup class="t_nihongo_help noprint"><span class="t_nihongo_icon" style="color: #00e; font: bold 80% sans-serif; text-decoration: none; padding: 0 .1em;">? , lit. "reverse-blade sword"), একটি তলোয়ার যেটার ধারালো অংশটি ছিল ভেতরের দিকে বাঁকানো পাশটিতে, যে কারণে এটি দিয়ে হত্যা করা প্রায় অসম্ভব ছিল। কেনশিন জাপানের গ্রাম-গঞ্জে ভ্রমণ করেছিলেন এবং যাদের প্রয়োজন তাদের নিরাপত্তা ও সহায়তা দিতেন, এক সময় গুপ্তঘাতক হিসেবে করা হত্যাগুলির প্রায়শ্চিত্ত হিসেবে। টোকিও তে তার সাথে কামিয়া কাউরু নামের একজন তরুণীর সাক্ষাত হয়। যিনি কেনশিনের অতীত জেনেও, তাকে নিজের দোজো তে থাকার আমন্ত্রণ জানান। পুরো সিরিজ জুড়ে  কেনশিন অনেক মানুষের সাথে আজীবন সম্পর্ক গড়ে তুলেছিলেন, যার মধ্যে ছিল তার প্রাক্তন শত্রু, নতুন ও পুরানো দের কে তাদের ন্যায্য পাওনা বুঝিয়ে দেবার পর।
কেনশিনের চরিত্রটিকে ভক্তেরা ভালভাবে গ্রহণ করেছিলেন, সবগুলি পাঠক জনপ্রিয়তার ভোটে  তিনি শীর্ষ স্থান পেয়েছিলেন। সিরিজের সমালোচকেরা তার ব্যক্তিত্বের প্রশংসা করেছিলেন,  যদিও মূল ভিডিও এনিমেশন (OVA) সিরিজে তার চারিত্রিক বিকাশের ব্যাপারে কিছু অভিযোগ ছিল যা মাঙ্গার থেকে আলাদা ছিল।কেনশিনের উপর ভিত্তি করে বেশ কিছু পণ্য তৈরি করা হয়েছিল, যার মধ্যে ছিল ফিগারিন, কি চেইন, প্লাস পুতুল এবং সাকাবাতো তলোয়ারের প্রতিরূপ।
সৃষ্টি ও উৎপত্তি
left|thumb|কাওয়াকামি গেনসাই এর উপর ভিত্তি করে কেনশিনের চরিত্র তৈরি করা হয়। ওয়াতসুকি, কাওয়াকামি গেনসাই এর গল্পটি আবিষ্কার করেছিলেন এবং এটিকে তিনি ব্যবহার করেন, একজন হিতোকিরি (人斬り) যাকে মেইজি শাসকেরা মৃত্যুদণ্ড দিয়েছিল। ওয়াতসুকির মতে, যখন তিনি জানতে পারলেন কাওয়াকামি তার মৃত সহযোদ্ধাদের প্রতি তার দায়িত্ব পালন করেছিলেন, তিনি মূল চরিত্র তৈরির সিদ্ধান্ত নেন। তখন ওয়াতসুকির প্রথম কাজটি ছিল, একজন লম্বা, কালো চুলের লোক,সাথে  জাঁকাল অস্ত্র, শিল্পী তার প্রথম তৈরি চরিত্রটির থেকে সম্পূর্ণ বিপরীত একটি চরিত্র বানাতে চেয়েছিলেন, এবং কাজ শেষে তিনি মেয়েদের মত দেখতে একটি চরিত্র বানান। ওয়াতসুকির মতে কেনশিন কে তৈরির সময় তিনি কোন বাস্তব ধারণা অনুসরন করেননি এবং তাকে এক টি ক্রুশ আকৃতির দাগ দিয়েছিলেন যখন তিনি "জানতেন না যে  আর কি করা যায়"।
রুরোনি, মেইজি অসি যোদ্ধার রোমাঞ্চকর কাহিনী, ধারাবাহিকটির অগ্রণী প্রকল্পগুলি তৈরির সময়, ওয়াতসুকি ও তার সম্পাদক কেনশিনের কথোপকথনের ধরন নিয়ে বিতর্কে লিপ্ত হয়েছিলেন। তারা একমত হয়েছিলেন "কথ্য"  ধরনটি রাখতে। প্রথম রোমাঞ্চকর কাহিনীর চূড়ান্ত সংস্করনে, ওয়াতসুকি সংলাপগুলি সমন্বয় করেন, তার মতে, কেনশিনকে যেন এমন শোনায় "আমি তাকে আরও বেশি পছন্দ করছি" ওয়াতসুকি ইংরেজি ভাষার শব্দ অপ সাবলীলতা "হাহ" কে কেনশিনের ট্রেডমার্ক "অরো" দ্বারা পরিবর্তন করেন। ওয়াতসুকি উল্লেখ করেন যে তিনি বিস্মিত হয়েছিলেন এটা দেখে যে সিরিজের শেষ পর্যন্ত কতবার শব্দটি ব্যবহৃত হয়েছে। ওয়াতসুকি আরও পরিকল্পনা করেন কেনশিনকে ৩০ থেকে বেশি বয়সের তৈরি করবেন, তার সম্পাদক মন্তব্য করেন, এটা বিস্ময়কর ছিল যে একটি মাঙ্গার মূল চরিত্রের বয়স অনেক বেশি ছিল, তাই তিনি কেনশিনকে ২৮ বছর বয়সী হিসেবে তৈরি করেন।
ধারাবাহিকটির শেষে, কেনশিন কে ছোট চুলে দেখা যায়, কেনশিনের ছোট চুলসহ আবির্ভাব ঘটে। প্রথমদিকে, ওয়াতসুকি পরিকল্পনা করেছিলেন, শেষ হওয়ার আগেই তার ছোট চুল দেখাবেন, শেষমেশ তিনি দেখেন যে এটি টু হার্ট এর মাল্টি চরিত্রটির সাথে মিলে যাচ্ছে। ওয়াতসুকি কেনশিনের অধিকাংশ অসি চালনার কৌশলগুলি কে  মাতসুবায়াসি হেন্যাসাই নামের  একজন  টোকোগাওয়া আমলের অসি যোদ্ধার সাথে মিল রেখে তৈরি করেন, যিনি  ক্রীড়া কৌশলে দক্ষ ছিলেন। শিশিও মাকাতোর আর্মির সাথে তার লড়াইয়ের সময়, কেনশিন কে নতুন একটি তলোয়ার দেয়ায় হয় যেটার খাপ ছিল কাঠের তৈরি ।ওয়াতসুকি তলোয়ারটিকে পুনঃনকশা করার সিদ্ধান্ত নেন, যাতে এটিকে সিরিজের প্রথমে ব্যবহৃত তলোয়ারটির মত দেখায়, যদিও এটি আঁকা কঠিন ছিল।
প্রথম রুরোনি কেনশিন কাঞ্জেবানে, যা জুলাই ২০০৬ সালে জাপানে প্রকাশিত হয়, ওয়াতসুকি একটি খসড়া পাতা সংযোজন করেন যাতে কেনশিনের চরিত্রটির পুনঃ নকশা ছিল।  তার ক্রুশ জাতীয় চিহ্নটিকে আরও দৃশ্যমান করার জন্য, ওয়াতসুকি এটিকে আরও বাড়িয়ে দেন যাতে তা তার নাক ছাড়িয়ে যায়। অপরদিকে কেনশিনের চুল বাধা ছিল, যাতে তাকে আরও কম বয়সী দেখাত। কিন্তু আরও কম দৈর্ঘ্যের, যাতে সমলিঙ্গের বৈশিষ্ট্য না থাকে।  ওয়াতসুকি কেনশিনের তলোয়ারে হাবাকি সংযোজন করেন যাতে এর কাঠামো আঁকা সহজ হয়,যা তার শক্তিমত্তা তুলে ধরে কেনশিনের হিতোকিরি রূপ কিছুটা পরিবর্তন করা হয়,  তার পোশাক আরও বেশি  ক্ষতিগ্রস্থ  দেখান হয় ,এবং তাকে ইয়ুকিশিরো তম এর ওড়না দেয়া হয়।
রুরোনি কেনশিনের আনিমে সংস্করনে, ওয়াতসুকির নকশার সাথে মায়ো সুজুকাযে নামক কণ্ঠশিল্পীর কণ্ঠ সংযোজন করা হয়, তিনি ছিলেন নারী কণ্ঠশিল্পী। সিরিজটির ইংরেজি ভাষান্তর সংস্করনে, মোনা মার্শাল কে একজন চূড়ান্ত কণ্ঠশিল্পী হিসেবে মিডিয়া ব্লাস্টার বিবেচনা করেছিল, এমনকি রিচারড হাওরথ কে এই ভুমিকার জন্য নির্বাচিত করা হয়েছিল, কেনশিনের কণ্ঠ কে আরও পুরুষালি করে তুলতে। মার্শাল কে নির্বাচিত করা হয়েছিল পেছনের কাহিনীতে কেনশিনের ছেলেবেলার কণ্ঠ দেয়ার জন্য। মিডিয়া ব্লাস্টার ভাষান্তরের লেখক ক্লার্ক চেং বলেন, কেনশিনের সবিশেষ শব্দগুলিকে স্থানীয়করণ সহজ ছিল না। তার ব্যবহৃত "দে গজারো " এবং "অরো " শুধু চারিত্রিক ট্রেডমার্ক ছিলনা যা দিয়ে কেনশিনের মনের অবস্থা বোঝা যেত, কিন্তু গল্পের গুরুত্বপূর্ণ উপাদান ছিল। তত্সত্ত্বেও, কিছুই সরাসরি ইংরেজি ভাষান্তরের উপযোগী ছিলনা, এবং শেষ দিকে কোম্পানি "দে গজারো" কে " আমি যা করেছি"  "আমি যে রকম" "আমি যা করি" দ্বারা পরিবর্তন করে। কেনশিনের   নিজস্ব শব্দ "অরো"কে "হাহ" দ্বারা পরিবর্তন করা হয়, যা একটি মজার শব্দ হিসেবে ছিল, যার কোন বাস্তব অর্থ ছিলনা। অতাকু ইউএসএ এর ডেরেল সুরাট বলেন মিডিয়া ব্লাস্টার ভাষান্তর ও উপাখ্যা তে  কেনশিনের সংলাপের ব্যকরন গুলি স্টার ওয়ার্সের ইওডা চরিত্রটির সংলাপের সাথে মিলে যায় ।
রুরোনি কেনশিন
যখন শিশিও মাকাতো, যিনি নিষ্ঠুর চো-শু হিতোকিরি হিসেবে কেনশিনের এক কালের উত্তরসুরি ছিলেন,মেইজি সরকারকে উৎখাতের ষড়যন্ত্র করছিল, কেনশিন তাকে নিবৃত করতে টোকিও ত্যাগ করেন। এ ধরনের প্রতিদ্বন্দ্বীকে পরাজিত করতে, কেনশিন কে আবারও তার শিক্ষক হিকো সেজিরোর সাথে সম্পর্ক তৈরি করে তার শিক্ষা সম্পন্ন করতে হয়, যিনি কেনশিন কে লালন-পালন করেছিলেন এবং কেনশিন কে শেখাতেন,যার নাম ছোটবেলায় ছিলশিনতা (心太)। তার ছোটবেলার শিক্ষা মাঝপথে থেমে যায় যখন কেনশিন জাপানের মানুষকে রক্ষা করার সিদ্ধান্ত নেন। তিনি কুজু রু-সেন (九頭龍閃) শিক্ষা লাভ করেন, যার মাধ্যমে অসিযুদ্ধের মৌলিক লক্ষ্য অনুযায়ী পর পর নয়টি আঘাত হানা হয়। যদিও কুজু রু-সেন কে আমাকাকের রু -নো - হিরোমেকি (天翔龍閃), শেখার একটি অংশ হিসেবে ধরা হয় ,একজন হিতেন মিতসুরুগি রু বাত্তজুতসু কুজু রু-সেন এর গতি কে অতিক্রম করেন। যদি আঘাত টি এড়িয়ে যাওয়া বা থামিয়ে দেয়া যায়, অস্বাভাবিক দ্রুত আঘাতের শক্তি এর আশেপাশের বাতাসকে সরিয়ে দেয়, এর আলোড়ন বায়ু শূন্য অবস্থার সৃষ্টি করে  এবং প্রতিদ্বন্দ্বীকে এর ভেতর টেনে নেয়,  যেভাবে এটি সম্পন্ন হয়, দ্বিতীয় শক্তিশালী আঘাতে শরীর কেটে যায়। পুরো অনুশীলন জুড়ে, কেনশিন এর আরও একটি আকাঙ্খা তৈরি হয়,তা হলো যেকোনো লড়াইতে টিকে যাওয়া যাতে কউরু তার মৃত্যুর কারণে কষ্ট না পান। তার অনুশীলন শেষে,কেনশিনের সব বন্ধু তার সাথে যোগ দেয় এবং শিশিও ও তার সেনাবাহিনীকে পরাজিত করতে সাহায্য করে।
মাস খানেক পর, ইয়ুকিশিরো এনিশি নামের এক ব্যক্তি কেনশিনের সাথে সাক্ষাত করা সব লোক কে হত্যা করতে থাকে, তার বোন ইয়ুকিশিরো তম এর হত্যার প্রতিশোধ নিতে। সেই সময় ,আবিষ্কৃত হয় কেনশিন বাকামাতসুর সময়ে তম কে বিয়ে করেছিলেন এবং এক দল ঘাতকের কাছ থেকে তাকে উদ্ধার করতে গিয়ে  দুর্ঘটনাক্রমে তাকে হত্যা করেন। যখন এনিশি কাউরুর প্রতি কেনশিনের অনুভূতি জানতে পারেন, এনিশি তাকে অপহরনের চেস্টা করেন। তিনি সফল হন এবং পেশাদার লোক দিয়ে একটি টোপ তৈরি করেন কাউরুর বুকে তলোয়ার দিয়ে, সবাইকে বিশ্বাস করান যে তাকে হত্যা করা হয়েছে। কেনশিন তীব্র দুঃখ অনুভব করেন এবং একটি ভবঘুরেদের গ্রামে পালিয়ে গিয়ে শোক পালন করতে থাকেন। তারপর, তিনি তার বিষণ্ণতা কাটিয়ে ওঠেন যখন তার বন্ধুরা আবিষ্কার করে কাউরু জীবিত। তার দল কাউরু কে উদ্ধার করতে এনিশির দ্বীপে যায়। কেনশিন ও এনিশির লড়াই হয় এবং কেনশিন জেতার পর কাউরু ঘরে ফেরেন। এরপর, কেনশিন জানতে পারেন হিতেন মিতসুরুগি-রু শুধুমাত্র সেজিরোর মত চওড়া পুরুষালী দের উপযোগী কৌশল, তার শরীর ক্ষয়প্রাপ্ত হতে থাকে এবং তিনি তাড়াতাড়ি এটি পুনরায় ব্যবহার করার শক্তি হারাতে থাকেন। পাঁচ বছর পর, কেনশিন কাউরু কে বিয়ে করেন এবং তাদের ছেলের নাম রাখেন কেনজি। কাউরুর ছাত্র ইয়াহিকো মুজ্জিনের সাথে এক লড়াইয়ে মুখোমুখি হয়ে কেনশিন তার সাকাবাতো তাকে তার আগামী দিনের জন্য উপহার দেন।
অন্যান্য মিডিয়াতে
কেনশিনের প্রথম আবির্ভাব ঘটে রুরোনি কেনশিনের দুটি অধ্যায়ে, মেইজি অসি যোদ্ধার রোমাঞ্চপূর্ণ কাহিনী, মাঙ্গার প্রকল্প অধ্যায়ে, যাতে তিনি টোকিও আসেন এবং তার পরিবারকে আক্রমণ করা কিছু দুষ্কৃতকারীকে পরাজিত করেন। এই গল্পগুলিতে,কেনশিন কে সিরিজের চরিত্রের মতো ব্যক্তিত্ব দেয়া হয়, কিন্তু  তার নাম উল্লেখ করা ছিলোনা।
পরবর্তীতে, রুরোনি কেনশিনঃ দি মোশন পিকচার মুভিতে কেনশিন এর তাকিমি শিগুরে নামের একজন অসি যোদ্ধার সাথে দেখা হয়, যে মেইজি সরকারকে উৎখাত করতে এবং বাকামাতসুর সময় তার পরিবারকে হত্যার প্রতিশোধ নিতে চেয়েছিলেন। কেনশিন শিগুরের মুখোমুখি হন এবং তাকে পরাজিত করে যুদ্ধ শুরু হওয়ার হাত থেকে রক্ষা করেন।
সবগুলি রুরোনি কেনশিন ভিডিও গেইমে কেনশিন একজন খেলার উপযোগী চরিত্র, জাম্প সুপার স্টার ও জাম্প আল্টিমেট স্টারস সহ। জুন ২০১৩-এ, কেনশিন কে ব্লেচ এর ইচিগো কুরোসাকি এর পাশাপাশি জে স্টার ভিক্টরি ভারসাস, প্লে স্টেশন ৩-এর একজন খেলার উপযোগী চরিত্র হিসেবে নিশ্চিত করা হয়।
মাঙ্গা রুরোনি কেনশিনঃ রেস্টোরেশন এ কেনশিন মূল সিরিজের মতো টোকিও তে  থাকেন. এটির আগে ওয়াতসুকি একটি প্রারম্ভিক অধ্যায় লিখেছিলেন যেখানে কেনশিনের সাথে একজন পশ্চিমা চিকিৎসকের দেখা হয় যখন তিনি ভবঘুরে জীবনযাপন করছিলেন। লাইভ অ্যাকশন মুভি ত্রিলজিতে, হিমুরা চরিত্র টি করেছেন তাকেরু সাতোহ। ওয়াতসুকি সাতোহ এর কাজ দেখে বিস্মিত হয়েছিলেন সেই সাথে প্রথম মুভিটির স্পেশাল ইফেক্ট দেখে যা কেনশিনএর চরিত্রটিকে বাস্তব করে তুলেছিল।
অভ্যর্থনা
রুরোনি কেনশিন পাঠকবৃন্দের ভেতর কেনশিন তুমুল জনপ্রিয়, প্রত্যেকটি শনেন জাম্প জনপ্রিয়তা জরিপে তার স্থান প্রথম, প্রত্যেকবার দ্বিতীয় ভোটে দুগুনের বেশি ভোটে পেয়েছেন। অফিসিয়াল রুরোনি কেনশিন আনিমে জরিপে কেনশিন কে সিরিজটির সব থেকে জনপ্রিয় চরিত্র হিসেবে পাওয়া যায়। প্রথমে, কেনশিন প্রথম স্থান পান, দ্বিতীয়বার পান দ্বিতীয় স্থান। তার বাতোসাই প্রতিমূর্তি ছিল পঞ্চম স্থানে। ওয়াতসুকি ভক্তদের চিঠি পড়ে জানতে পারেন মেগুমি অগাতার সিডি বুক এর কণ্ঠ কেনশিনের সাথে মানিয়ে গেছে। ওয়ায়সুকি বলেন তিনি কেনশিনের কণ্ঠ আরও বেশি নির্লিপ্ত কল্পনা করেছিলেন। প্রকৃতপক্ষে, সিডি বুক কণ্ঠশিল্পীরা, বিশেষ করে অগাতা ও তমাকাজু সেকি যিনি সানাসুকের কণ্ঠ দিয়েছিলেন, আনিমে তে তাদের এই চরিত্রগুলিতে কণ্ঠ দিতে পারেননি যা ওয়াতসুকি কে হতাশ করেছিল। অনেকবার আনিমে গ্র্যান্ড প্রিক্স জরিপে, কেনশিনকে অন্যতম জনপ্রিয় পুরুষ চরিত্র হিসেবে স্থান দেয়া হয়।
বিভিন্ন মাঙ্গা, আনিমে এবং ভিডিও গেইমস প্রকাশন এবং অন্যান্য মিডিয়া চরিত্রটির প্রশংসা ও সমালোচনা করেছে। T.H.E.M. আনিমে পর্যালোচকেরা সমালোচনা করেন যে,  কৌতুকপূর্ণ দৃশ্যগুলিতে কেনশিনের অতি-অঙ্গহীন উপস্থাপনা সিরিজটির আবহ ও চরিত্রের সাথে খাপ খায় না। ম্যানিয়া ডট কম ভলিউম ৮ পর্যালোচনায় উল্লেখ করে  কেনশিনের একটি "অতি চালাক" ভাব রয়েছে, তারা মন্তব্য করে, এটি আনিমের একটি সাধারণ মনোভাব যা তাকে তার চরিত্র থেকে দূরে সরিয়ে দেয়। আনিমে নিউজ নেটওয়ার্ক কেনশিনের প্রশংসা করে বলে, চরিত্রটি সব মানুষ দেখতে পছন্দ করে এর কৌতুকপূর্ণ দৃশ্যগুলির জন্য। সাইফাই ডট কম উল্লেখ করে, "কেনশিনের নিষ্ঠুর হত্যাকারী ও গ্রাম্য ব্যক্তিত্তের অন্যমনস্ক ব্যক্তিগত বিরোধগুলি " ভালো গল্প তৈরির উপযোগী। আবাউট ডট কম এর "শীর্ষ দশ আনিমে প্রণয় কাহিনী" ,কেনশিন ও কাউরুর সম্পর্ক অষ্টম স্থান পায়, কাথেরিন লুথার মন্তব্য করেন এটি একটি " অতুলনীয় প্রণয়াখ্যান" আইজিএন-এর সর্বকালের শীর্ষ ২৫ আনিমে চরিত্রের মধ্যে কেনশিন ছিলেন এবং ক্রিস মাকেঞ্জি তার সম্পর্কে বলেন, একজন অতুলনীয় আনিমের অতুলনীয় উদাহরণ, একজন শান্তিকামী হত্যাকারী। মার্চ ২০১০ এ একটি নিউটাইপ জরিপে কেনশিন ১৯৯০-এর দশক থেকে জনপ্রিয় পুরুষ আনিমে চরিত্রের মধ্যে অষ্টম স্থান অর্জন করেন। কেনশিনের আমাকাকের রু -নো - হিরোমেকি কৌশল  জাপানী মাঙ্গা ও আনিমের জনপ্রিয় কৌশল জরিপে তৃতীয় স্থান লাভ করে। ২০১৪-এ আইজিএন তাকে সব সময়ের পঞ্চম সেরা আনিমে চরিত্র হিসেবে স্থান দেয়, তারা উল্লেখ করে, "যদিও কেনশিনের সময় তাকে একটি সম্পূর্ণ একগুঁয়ে হিসেবে তৈরি করে এবং কিছু স্মরণীয়  আনিমে অসি যুদ্ধের ক্ষেত্র তৈরি করে,  বিপদ চলে গেলে কেনশিন আবার আগের সুন্দর চরিত্রে চলে যায়"।
রুরোনি কেনশিনঃ রিফ্লেক্সশন ওভিএ সিরিজটিতে কেনশিনের বিকাশ নিয়ে অনেকগুলি প্রকাশন নেতিবাচক মন্তব্য করেছে। আনিমে নিউজ নেটওয়ার্ক যোগ করে,রিফ্লেক্সশন এ সে "আবার সেই আগের নিজের মত বিষণ্ণ হয়ে যাচ্ছিল" এবং সমালোচনা করে  বলে, সে কখোনোই "অরো" বলেনি, আইজিএন উল্লেখ করে কেনশিন ও কাউরুর সম্পর্কের কিছু কিছু মুহূর্ত বিষাদ পূর্ণ ছিল। তা সত্ত্বেও, কিছু আলোচক বলেন, ওভিএ-তে কেনশিনের ব্যক্তিত্ব ছিল জটিল আনিমের চরিত্রগুলির মধ্যে কারণ শান্তিপূর্ণ জীবনযাপন করেও সে নিজের রক্ত মাখা অতীত কে ভুলে যেতে পারত না। কেনশিনের কণ্ঠ দাতা মায়ো সুযুকাযের একটি সাক্ষাতকারে বলেন, কেনশিনের কণ্ঠে অনেক বছর কাজ করার পর তিনি কেনশিনের মত অনুভব করতে শুরু করেছেন, এবং এই চরিত্রটির কণ্ঠ দেয়া তার জন্য অন্যতম শ্রেষ্ঠ অভিজ্ঞতাগুলির একটি বলে তিনি মন্তব্য করেন।
নবম এশিয়ান ফিল্ম এওয়ার্ডসে, তাকেরু সাতোহ কেনশিন চরিত্রে অভিনয়ের জন্য "শ্রেষ্ঠ অভিনেতা" বিভাগে মনোনয়ন পেয়েছিলেন।
শাশা তিরুপতি
শাশা তিরুপতি একজন জাতীয় পুরস্কার, স্ক্রিন এবং ফিল্মফেয়ার পুরস্কার প্রাপ্ত ভারতীয়-কানাডিয়ান কাশ্মীরি বংশোদ্ভূত নেপথ্য সঙ্গীতশিল্পী, গীতিকার, সংগীত প্রযোজক/ব্যবস্থাপক, প্রেরণাদায়ী বক্তা, থিয়েটার অভিনেতা এবং নেপথ্য কণ্ঠশিল্পী। তিরুপতি একজন কণ্ঠশিল্পী হিসাবে কৃতিত্বের সাথে ১৩ টিরও বেশি ভাষায় ২০০ টিরও বেশি গান রচনা করেছেন। তিনি তেলুগু অভিনেতা নানীর আসন্ন ছবি 'ভি' এর প্রমোশনাল গান 'মানাসু মেরী' চলচ্চিত্রটির সংগীতকার অমিত ত্রিবেদী-র সাথে গেয়েছেন। নেপথ্য সঙ্গীতশিল্পী চিন্ময়ী শ্রীপদার সাথে তার সাম্প্রতিক যৌথ প্রচেষ্টা হিসেবে একটি মূল রচনা তামিল ভাষায় "ইয়েজুন্ধু ভা" এবং হিন্দিতে "রুটি হুই" নামে দ্বিভাষিক ট্র্যাকটি ২০২০ সালের জানুয়ারিতে তিরুপতির ইউটিউব চ্যানেলে স্বাধীনভাবে প্রকাশিত হয়। তার বর্ধিত প্লের (ইপি) উভয় সংস্করণটির শিরোনাম হবে "স্টিচড", যা ২০২০ সালের মে মাসে প্রকাশ হওয়ার কথা।
প্রাথমিক জীবন
তিরুপতি ভারতের শ্রীনগরে জন্মগ্রহণ করেন এবং কানাডা এবং ভারতে তিনি বড় হয়েছেন। তিরুপতি ছয় বছর বয়সে কানাডার ভ্যানকুভারের স্থানীয় রেডিও স্টেশনগুলিতে গান গাওয়া শুরু করেন। তিনি আট বছরে প্রথম মঞ্চে অভিনয় করেন এবং দশ বছরে হিন্দুস্তানি শাস্ত্রীয় সংগীত অধ্যয়ন শুরু করেন। তিনি তার প্রাথমিক সংগীতের বেশিরভাগ প্রশিক্ষণ এলাহাবাদের প্রয়াত কমলা বোসের কাছ থেকে লাভ করেন। তিনি পদ্মশ্রী ও পদ্মভূষণ খেতাবপ্রাপ্ত গিরিজা দেবীর অধীনেও বেনারস ঘরানার প্রশিক্ষণ নিয়েছেন। তিরুপতি হলেন প্রথম রেডএফএম আইডল, ২০০৫ সালে ভ্যাঙ্কুবার রেডিও চ্যানেল রেডএফএম ৯৩.১ এর প্রতিভা অন্বেষণ প্রতিযোগীতায় এটি অর্জন করেছিলেন। তিনি ২০১৬ সালের জুলাইয়ে অনুষ্ঠিত প্রতিযোগিতাটির বিচারক ছিলেন।
তিনি সারে, বিসি, কানাডার এলএ ম্যাথসন মাধ্যমিক বিদ্যালয়ে পড়াশোনা করেছেন। তিনি ২০০৫ সালে গড়ে ৯৬% নম্বরসহ স্নাতক হন, সাইমন ফ্রেসার বিশ্ববিদ্যালয়ের স্নাতক স্টাডিজের জন্য গর্ডন এম শ্রাম মেজর প্রবেশিকা বৃত্তি, ম্যাথসন আউটস্ট্যান্ডিং একাডেমিক অ্যাচিভমেন্ট পুরস্কার, সারে অ্যাডমিনিস্ট্রেটর বৃত্তি, ইউবিসি প্রেসিডেন্টের প্রবেশিকা বৃত্তি এবং গভর্নর জেনারেল মেডেলিয়ন ২০০৫ সালের প্রদেশের স্নাতকোত্তর শ্রেণির শীর্ষতম প্রাপ্তি পুরস্কার অর্জন করেন। তিনি বিপণনে এমবিএ করেছেন এবং তিনি পুনের সিম্বায়োসিস কলেজ থেকে দ্বিতীয়বার স্নাতকোত্তর করছেন।
কর্মজীবন
স্নাতকোত্তর পড়াশোনা করার সময়, তিরুপতি বিভিন্ন উৎসবে এবং একক কনসার্টে পরিবেশনা করতে থাকেন। পরে তিনি মুম্বাইয়ের বলিউডে নেপথ্য সঙ্গীতশিল্পী হিসাবে কর্মজীবন গড়ে তোলার জন্য স্কুল ত্যাগ করেন।
২০১৫ সালে মণি রত্নম-এর তিনি তিনটি ট্র্যাকে স্থান পেয়েছিলেন - এ. আর. রহমানের ছবি ওকে কানমানি: "কারা আত্তাকারা", "পরান্ধু সেল্লা ভা", এবং "নানে ভারুগিরেন" পাশাপাশি তেলুগু সংস্করণ ওকে বাঙ্গারাম এর অনুরূপ তিনটি গানে। তিনি এ. আর. রহমানের অ্যালবাম রৌনক-এ "লাডলি" -র পাশাপাশি রহমান ও লতা মঙ্গেশকারের সাথে, পাশাপাশি ইরানের চলচ্চিত্র পরিচালক মজিদ মজিদির চলচ্চিত্র মোহাম্মদ এ গেয়েছেন।
তিনি এ.আর রহমানের সাথে ব্যাপকভাবে ভ্রমণ করেন: এনকোর ট্যুর ২০১৭, ইনফিনিট লাভ ট্যুর, রহমানিশক ট্যুর, টি ২০ ওপেনিং কনসার্ট, ও ২-তে গ্রেটেস্ট হিট কনসার্ট, বদোদরা ‍উৎসব, এনএইচ ৭ সপ্তাহান্ত, টিইডিএক্স টক, এবং এঙ্কর ২০১৭। তিনি তার জন্য ৩০ টিরও বেশি গান (বিভিন্ন ভাষায়) গেয়েছেন। তিনি হিন্দি সংগীত পরিচালক মিথুনের পাশাপাশি এমটিভি আনপ্লাগড সিজন ৪-এ অংশগ্রহণ করেন। ক্লিনটন সেরেজোর সাথে গোয়ায় ব্রিকস সামিটে পারফর্ম করেছিলেন তিরুপতি। তিনি বর্তমানে স্বাধীন সঙ্গীতের দিকে ঝুঁকছেন এবং নিজের লেখা এবং গাওয়া মূল গান প্রকাশ করছেন। "স্ট্রিং অব এয়ার" তার প্রথম স্বাধীনভাবে প্রকাশিত একক অ্যালবাম।
তিরুপতি কণ্ঠশিল্পী হিসাবে ১৩ টিরও বেশি ভাষায় ২০০ টিরও বেশি গান কৃতিত্বের সাথে গেয়েছেন। তিনি বর্তমানে স্বাধীন সঙ্গীতের দিকে ঝুঁকছেন এবং নিজের লেখা এবং গাওয়া মূল গান প্রকাশ করছেন। "স্ট্রিং অব এয়ার" তার প্রথম স্বাধীনভাবে প্রকাশিত একক অ্যালবাম। তিনি নেপথ্য সঙ্গীতশিল্পী চিন্ময়ী শ্রীপাদের সাথে তাঁর পঞ্চম মূল রচনা দ্বিভাষিক ট্র্যাক তামিল ভাষায় "ইয়েজুন্ধু ভাই" এবং হিন্দিতে "রুটি হুই" তে সহযোগিতা করছেন। ২০২০ সালের জানুয়ারিতে গানটি তিরুপতির ইউটিউব চ্যানেলে স্বাধীনভাবে প্রকাশিত হয়।
স্বীকৃতি
তিরুপতি "ভান ভারুভান" (কাত্রু ভেলিয়াদাই) গানের জন্য শ্রেষ্ঠ নারী কণ্ঠশিল্পী বিভাগে জাতীয় পুরস্কার ২০১৮ লাভ করেন। তিনি "ভান ভারুভান" এর জন্য ফিল্মফেয়ার পুরস্কার এবং "কানহা" (শুভ মঙ্গল সাবধান) গানের জন্য শ্রেষ্ঠ নেপথ্য সঙ্গীতশিল্পী (নারী) বিভাগে স্টার স্ক্রিন পুরস্কার, সুন ভানওয়ারা (ওকে জানু) গানের জন্য মিরচি সঙ্গীত পুরস্কার, এবং কানহার জন্য শ্রেষ্ঠ নেপথ্য সঙ্গীতশিল্পী (নারী) বিভাগে জিও ফিল্মফেয়ার পুরস্কারের জন্য মনোনয়ন লাভ করেন। তিনি জয়ন্তী পুরস্কার ২০১৭ প্ল্যাটিনাম এবং গোল্ড ডিস্ক লাভ করেন, বর্ষ সেরা দর্শক পছন্দ গান (বারিশ) বিভাগে জি সিনেমা অ্যাওয়ার্ড ২০১৮, এ. আর. রহমান রচিত "আয়ে মি. মাইনর" গানের জন্য শ্রেষ্ঠ উদীয়মান নারী সঙ্গীতশিল্পী বিভাগে মিরচি সঙ্গীত পুরস্কার ২০১৫ এবং এ. আর. রহমান রচিত আরও একটি গান "নানে ভারুগিরেন" গানের জন্য শ্রেষ্ঠ উদীয়মান নারী সঙ্গীতশিল্পী বিভাগে ভিকাতান পুরস্কার ২০১৫ লাভ করেন।
২০১৮ সালে "দ্য হুম্মা গার্ল" নামে খ্যাত গানের জন্য তিনি শ্রেষ্ঠ নারী নেপথ্য সঙ্গীতশিল্পী বিভাগে জাতীয় চলচ্চিত্র পুরস্কারের পাশাপাশি কাত্রু ভেলিয়াদাইয়ের তামিল সংগীত "ভান ভারুভান" এর জন্য ফিল্মফেয়ার পুরস্কার লাভ করেন।
১৩০২
১৩০২ গ্রেগরীয় বর্ষপঞ্জির একটি সাধারণ বছর।
অমূলক প্রত্যক্ষণ বিভ্রম
অমূলক প্রত্যক্ষণ বিভ্রম হল বাইরের কোনো উদ্দীপনা ছাড়াই মস্তিস্কে বাস্তবের মত অনুভূতি প্রত্যক্ষণের প্রক্রিয়া। অমূলক প্রত্যক্ষণ বিভ্রম খুবই স্পষ্ট ও বাস্তবসদৃশ স্থায়ী হয়ে থাকে। তাছাড়া অমূলক প্রত্যক্ষণ বিভ্রম বাস্তব জগতের স্থানও দখল করে। তবে অমূলক প্রত্যক্ষণ বিভ্রমকে বাস্তব জীবনে আমাদের পরিচিত ঘটনাগুলো থেকে আলাদা করা হয়ে থাকে। যেমন, ঘুম আর অমূলক প্রত্যক্ষণ বিভ্রম এক নয়। কারণ ঘুমের সাথে জেগে থাকার সম্পর্ক নেই। আবার ছদ্ম-অমূলক প্রত্যক্ষণ বিভ্রম আর এই নিবন্ধে আলোচ্য অমূলক প্রত্যক্ষণ বিভ্রমও এক নয়। কেননা, ছদ্ম-অমূলক প্রত্যক্ষণ বিভ্রম বাস্তব অনুভূতির হুবুহু প্রতিচ্ছবি তৈরি করে না এবং এটি অবাস্তব কল্পনা হিসেবে গৃহীত হয়। অনুরূপ, বিভ্রম ও অমূলক প্রত্যক্ষণ বিভ্রমও এক নয়। যেহেতু বিভ্রমের ক্ষেত্রে বাস্তব জগত অনেকটা বিকৃত দেখা যায়। মানসচিত্রও অমূলক প্রত্যক্ষণ বিভ্রম থেকে আলাদা। কারণ মানসচিত্রও বাস্তব অনুভূতির হুবুহু অনুকরণ করে না এবং এটি ব্যক্তির ইচ্ছাধীন হয়। তাছাড়া অমূলক প্রত্যক্ষণ বিভ্রম মতিবিভ্রম (Delusion) থেকেও ভিন্ন। মতিবিভ্রমে বাস্তব জগতের উদ্দীপক থাকে এবং অনুভূতিও একদম বাস্তব হয়। বাস্তব উদ্দীপক ও এর থেকে প্রাপ্ত অনুভূতি থেকেই বাড়তি (সাধারণত উদ্ভট) কিছু ব্যক্তির মাথায় ঢুকে যায়।
দেহের যেকোনো সংবেদী অংশেই অমূলক প্রত্যক্ষণ বিভ্রম ঘটতে পারে। যেমন, দর্শন-ইন্দ্রিয়, শ্রবণ-ইন্দ্রিয়, ঘ্রাণ-ইন্দ্রিয়, স্বাদ-ইন্দ্রিয়, স্পর্শ-ইন্দ্রিয়, স্বয়ংক্রিয় চলন-ইন্দ্রিয়, ভারসাম্য রক্ষাকারী ইন্দ্রিয়, ক্ষতিরোধক ইন্দ্রিয়, তাপ-ইন্দ্রিয় এবং সময়জ্ঞান-ইন্দ্রিয়।
অমূলক প্রত্যক্ষণ বিভ্রমের একটি হালকা পর্যায় আছে যাকে আমরা ভ্রম বা অনুভূতির বিশৃঙ্খলাও বলতে পারি। এটিও উপর্যুক্ত স্নায়ুগুলোতে ঘটতে পারে। এর উদাহরণ হিসেবে বলা যায়, প্রান্তিক দর্শনশক্তির মাধ্যমে কোনকিছু নড়তে দেখা, ক্ষীণ শব্দ বা ঝিরঝির আওয়াজ শুনতে পাওয়া। ভগ্নমনস্কতা রোগে অমূলক শ্রবণ বিভ্রম খুবই সাধারণ ব্যাপার। ভগ্নমনস্ক রোগীর এই অমূলক প্রত্যক্ষণ বিভ্রমের কল্পিত ধ্বনিটি রোগীর উপকারীও হতে পারে (যেমন, তাকে ভাল ভাল উপদেশ দিতে পারে) আবার ক্ষতিকরও হতে পারে, রোগীকে সারাক্ষণ অভিশাপ দিতে পারে ইত্যাদি। ক্ষতিকর অমূলক শ্রবণ বিভ্রম ঘন ঘন শ্রুত হতে থাকে। মনে হতে পারে রোগীর পেছন থেকে কিছু মানুষ অনবরত কথা বলে যাচ্ছে। অমূলক শ্রবণ বিভ্রমের মত, শব্দের উৎসের প্রতিকৃতিও রোগীর পেছনে থাকার অনুভূতি হতে পারে। মনে হতে পারে শব্দ করা মানুষগুলো পেছন থেকে লক্ষ করছে বা তাকিয়ে আছে। এটাও সাধারণত ক্ষতিকর অমূলক প্রত্যক্ষণ বিভ্রম হিসেবেই ঘটে। রোগীর এমনও হতে পারে যে, অমূলক শ্রবণ বিভ্রম এবং পেছন থেকে কাউকে দেখতে পাওয়ার ঘটনা একই সাথে ঘটতে পারে।
তন্দ্রাকালীন (হিপনাগজিক) এবং অর্ধজাগ্রত (হিপনোপম্পিক) অমূলক প্রত্যক্ষণ বিভ্রমকে সাধারণ ঘটনা হিসেবেই গণ্য করা হয়। তন্দ্রাকালীন অমূলক প্রত্যক্ষণ বিভ্রম ঘটতে পারে মানুষ যখন ঘুমাতে যায়। আর অর্ধজাগ্রত অমূলক প্রত্যক্ষণ বিভ্রম ঘটে ঘুম থেকে ওঠার ঠিক আগে। মাদক সেবনের মাধ্যমেও অমূলক প্রত্যক্ষণ বিভ্রম ঘটতে পারে (বিশেষত চিত্তবিকারকারক মাদকসমূহ)। এছাড়া অপর্যাপ্ত ঘুম থেকে, মনোবৈকল্য (Psychosis) থেকে, স্নায়ুকোষ বা স্নায়ুতন্ত্রের সমস্যা থেকে, ডেলিরিয়াম ট্রিমেনস (DTs-নেশাসৃষ্ট রোগ বিশেষ) থেকে।
অমূলক প্রত্যক্ষণ বিভ্রম কথাটির ইংরেজি পরিভাষা "হ্যালুসিনেশন" শব্দটির প্রথম ইংরেজি ভাষায় প্রয়োগ করেন ১৭শ শতাব্দীর চিকিৎসক স্যার টমাস ব্রাউন। ১৬৪৬ সনে তিনি লাতিন শব্দ আলুসিনারি ("alucinari") শব্দটি আনয়ন করেন যার অর্থ "মনের ভেতরে ঘুরে বেড়ানো"।
শ্রেণীবিভাগ
অমূলক প্রত্যক্ষণ বিভ্রম বিভিন্নরূপে প্রকাশ পেতে পারে। একেক ধরনের অমূলক প্রত্যক্ষণ বিভ্রম একেক ধরনের ইন্দ্রিয়কে প্রভাবিত করতে পারে। কখনও আবার ধারাবাহিকভাবেও ঘটতে পারে। কখনও একসাথে কয়েক ধরনের অমূলক প্রত্যক্ষণ বিভ্রমও ঘটতে পারে।
অমূলক দৃষ্টিবিভ্রম
অমূলক দৃষ্টিবিভ্রম (ভিজুয়াল হ্যালোসিনেশন) হল, "বাইরের কোনো উদ্দীপক ছাড়াই দর্শন অনুভূতি প্রত্যক্ষণ করার প্রক্রিয়া"। আবার দৃষ্টিবিভ্রম (ভিজুয়াল ইলিউশন) হল বাহ্যিক উদ্দীপক হতে প্রাপ্ত বাস্তব অনুভূতির বিকৃতরূপ ধারণ। সুতরাং, এ দুটিকে এক মনে করা যাবে না।
অমূলক দৃষ্টিবিভ্রম সাধারণ ও জটিল এই দুই প্রকারে বিভক্ত।
উদাহরণস্বরূপ, কারো যদি অমূলক দৃষ্টিবিভ্রমের মাধ্যমে একটি জিরাফ দেখার ঘটনা ঘটে। তাহলে সাধারণ অমূলক দৃষ্টিবিভ্রম হলে সে কেবল এমন একটা আকৃতি দেখবে যেটা অনেকটা জিরাফের মত দেখতে। আর জটিল অমূলক দৃষ্টিবিভ্রম হলে সে নিশ্চিতভাবে বলতে পারবে যে, ওটা একদম বাস্তব জীবন্ত একটা জিরাফ ছিল।
অমূলক শ্রুতিবিভ্রম
অমূলক শ্রুতিবিভ্রম (অডিটরি হ্যালুসিনেশন বা প্যারাকিউসিয়া) হল, "বাইরের কোনো উদ্দীপক ছাড়াই শ্রবণের অনুভূতি প্রত্যক্ষণ করার প্রক্রিয়া"। অমূলক প্রত্যক্ষণ বিভ্রমের অন্যান্য প্রকারগুলোর মধ্যে এটিই সবচেয়ে সাধারণ রোগ। অমূলক শ্রুতিবিভ্রমকে দুটি শ্রেণীতে ভাগ করা যায়: প্রাথমিক এবং জটিল। প্রাথমিক পর্যায়ের রোগীরা ফিস ফিস শব্দ, শিস দেয়ার শব্দ, দীর্ঘ সুর বা অনুরূপ কিছু শুনতে পায়। অনেক ক্ষেত্রে কানের ভেতর ঢং ঢং, ভোঁ ভোঁ, টিকটিক বা গর্জন জাতীয় শব্দ করলেও তাকে প্রাথমিক পর্যায়েরই ধরা হয়। তবে যদি কেউ নির্দিষ্ট ধরনের ধকধক শব্দ শুনতে পায়, বিশেষত নাড়ির শব্দের মত, তাহলে বুঝতে হবে এটা আসলে কর্ণকুহরের পাশ দিয়ে রক্তপ্রবাহের শব্দ। যেহেতু এখানে বাহ্যিক উদ্দীপক বিদ্যমান তাই একে অমূলক শ্রুতিবিভ্রম বলা হবে না।
জটিল অমূলক শ্রুতিবিভ্রমের ক্ষেত্রে রোগী সাধারণত কিছু কণ্ঠস্বর বা সঙ্গীত শুনতে পায়, যা স্পষ্টও হতে পারে বা অস্পষ্ট, পরিচিতও হতে পারে বা অপরিচিত, সুশ্রাব্য বা কর্কশ। রোগী যদি এক বা একাধিক মানুষের কথা বলার কণ্ঠস্বর শুনতে পায় তাহলে এই অমূলক শ্রুতিবিভ্রমকে সাধারণত মনোবৈকল্যজাত রোগসমূহ যেমন, ভগ্নমনস্কতা রোগের লক্ষণ হিসেবে ধরে নেয়া হয়।
যদি কোনও জনগোষ্ঠী জটিল কোনো অমূলক শ্রুতিবিভ্রমের অভিজ্ঞতা লাভ করে তাহলে কোনও একক ব্যক্তিকে মনোবৈকল্যে আক্রান্ত বা ভগ্নমনস্ক বলা যায় না।
আরেকটি সাধারণ রোগ আছে যেখানে অমূলক শ্রুতিবিভ্রম প্রায়ই ঘটে সেটি হল বহুব্যক্তিত্ব রোগ (মাল্টিপল পার্সোনালিটি ডিসঅর্ডার)। ভগ্নমনস্কতায় সাধারণত রোগী বাইরে থেকে অন্য মানুষের কথা শুনতে পায়। কিন্তু মাল্টিপল পার্সোনালিটি ডিসঅর্ডারে রোগীর ভেতর থেকেই ভিন্ন কণ্ঠস্বরের কথা তৈরি হয়। এখানে পেছন থেকে কথা বলার ব্যাপারটির পরিবর্তে মাথার ভেতর থেকেই কারা যেন কথা বলতে থাকে- এমন অনুভূতি হয়। স্কিযোফ্রেনিয়া এবং মাল্টিপল পার্সোনালিটি ডিসঅর্ডারের মধ্যে পার্থক্য করে চিকিৎসা প্রদান অত্যন্ত জটিল একটি ব্যাপার। কারণ উভয় রোগের অনেক লক্ষণ প্রায় অভিন্ন বিশেষত বিজ্ঞানী কার্ল শ্নাইডারের উল্লেখিত প্রথম কয়েকটি উপসর্গ (যেমন, হ্যালোসিনেশন) উভয় ক্ষেত্রেই ঘটে। যাক, মানসিকভাবে সুস্থরাও এধরনের কণ্ঠস্বর শুনতে পারে। এধরনের অডিটোরি হ্যালোসিনেশনের একজন রোগীর রোগ আলাদা করে চিহ্নিত করার ক্ষেত্রে আরেকটা কথা মনে রাখা দরকার যে, এটা পার্শ্বীয় টেম্পোরাল লোবের এপিলেপ্সিও হতে পারে। একজন রোগীর এধরনের কথা-বার্তা শুনতে পাওয়া, হ্যালোসিনেশন হওয়া, স্কিযোফ্রেনিয়া জাতীয় সাইকোটিক রোগের প্রবণতা বা অন্য কোনো মানসিক সমস্যা থাকার সম্ভাবনা থাকা সত্ত্বেও, খুব ভাল করে মনে রাখতে হবে যে, একজন ব্যক্তির মানসিক সমস্যার লক্ষণ প্রকাশ পেলেও ব্যক্তিটিকে বাস্তবিকভাবে মানসিক রোগে আক্রান্ত হতেই হবে এমনটা জরুরি না। উইলসন-ব্যাধী, বিভিন্ন ধরনের অন্তঃক্ষরা তন্ত্রের রোগ, বিভিন্ন ধরনের বিপাকীয় রোগ, মাল্টিপল স্ক্লেরোসিস, লুপাস রোগ, পোরফাইরা, সারকোইডোসিস এবং আরো কিছু রোগ সাইকোসিসের সাথে থাকতে পারে।
মিউজিকের হ্যালোসিনেশনকে সাধারণত জটিল অমূলক শ্রুতিবিভ্রমের কাতারেই ফেলা হয়। এর নানান কারণ থাকতে পারে যেমন, শ্রুতিহ্রাস(উদাহরণস্বরূপ, মিউজিক্যাল এয়ার সিনড্রম, চার্লস বোনেট সিনড্রমের অডিটোরি ভার্সন), পার্শ্বীয় টেম্পোরাল লোবের এপিলেপ্সি, স্ট্রোক, টিউমার, ধমনী-শিরার অস্বাভাবিক জট, লেসিওন, ফোড়া প্রভৃতি থেকে হতে পারে।
নেদারল্যান্ড থেকে প্রচলিত "হেয়ারিং ভয়েস মুভমেন্ট" তথা 'কণ্ঠস্বর-শ্রবণব্যাধীর আন্দোলন' এই ধরনের রোগীদের জন্য উপকারে আসতে পারে। এতে তাদের কষ্ট কিছুটা লাঘব হয়। একে অপরকে নিজেদের অভিজ্ঞতা জানাতে পারে এইসব আয়োজনের মাধ্যমে।
অতিরিক্ত ক্যাফিন গ্রহণ অমূলক শ্রুতিবিভ্রমের প্রবণতা বাড়ায়। অস্ট্রেলিয়ার লা ট্রোব বিশ্ববিদ্যালয়ের একটি সমীক্ষায় উঠে আসে যে, দৈনিক ন্যূনতম পাঁচ কাপ কফি (আনুমানিক ৫০০ মি.গ্রা.) এই সমস্যাটিকে আরো বাড়িয়ে দিতে পারে। তবে এসবের মাধ্যমে রোগীর মানসিক উন্নতি বা অবনতির কিছু বোঝা যায় না।
অমূলক আদেশবিভ্রম
অমূলক আদেশবিভ্রম বলা হয় আদেশরূপে ঘটা হ্যালোসিনেশনসমূহকে অর্থাৎ অসুস্থ ব্যক্তির মনে হতে থাকবে কেউ যেন তার ভেতর থেকে তাকে কিছু করতে আদেশ করে যাচ্ছে। এ ধরনের হ্যালোসিনেশন অডিটোরি হ্যালোসিনেশনরূপেও হতে পারে বা ব্যক্তির মনের বা অবচেতন মনের অভ্যন্তরীণ চিন্তার আকারেও হতে পারে। এই ধরনের হ্যালোসিনেশনের ক্ষেত্রে অবচেতন অবস্থা থেকে এমন আদেশ আসতে পারে যা অন্য কারো ক্ষতিরও কারণ হতে পারে। কমান্ড হ্যালোসিনেশন প্রায়ই স্কিযোফ্রেনিয়ার সাথেও সম্পর্কযুক্ত হয়। কমান্ড হ্যালুসিনেশনসমূহের সম্মুখীন ব্যক্তিরা পরিস্থিতির ওপর নির্ভর করে হ্যালুসিনেটেড আদেশগুলো মেনে চলতে পারে বা নাও পারে। অহিংস আদেশগুলো সাধারণত তারা বেশিরভাগ সময়ই মেনে চলে।
অমূলক আদেশবিভ্রম কখনও কখনও সংঘটিত কোনো অপরাধ দমনের জন্য বা মানুষ-হত্যাকাণ্ডের ক্ষেত্রেও ঘটতে পারে। এ ধরনের হ্যালোসিনেশনের ক্ষেত্রে অসুস্থ ব্যক্তি একটি কণ্ঠস্বর শুনতে পায় যা তাকে কী করতে হবে তা বলে দেয়। কখনও কখনও কমান্ডগুলো বেশ বিনয়ী হয় যেমন "উঠে দাঁড়াও" বা "দরজা বন্ধ কর"। আদেশগুলো ভালই হোক বা খারাপ হোক এগুলো অমূলক আদেশবিভ্রম হিসেবেই গণ্য হবে। কিছু সহায়ক প্রশ্ন আছে যেগুলো কোনো ব্যক্তির সমস্যা কীরূপ তা নির্ণয় করতে সহায়তা করে যেমন, "এই কণ্ঠস্বরগুলো আপনাকে কী করতে বলছে?", "আপনার শোনা কণ্ঠস্বর কখন আপনাকে প্রথমে কিছু করার কথা বলেছিল?", "আপনি কি মনে করতে পারবেন, ঠিক কোন মানুষটি আপানার নিজেকে (অথবা অন্যকে) ক্ষতি করতে বলেছেন?", "আপনার কি মনে হয় আপনি এই কণ্ঠস্বরের বিরোধিতা করতে পারেন?"
অমূলক ঘ্রাণবিভ্রম
ফ্যান্টসমিয়া(Phantosmia)বা অলফ্যাক্টরি হ্যালোসিনেশন (ঘ্রাণের হ্যালোসিনেশন) হল, এমন কোন গন্ধ পাওয়া যার বাস্তবে কোনো অস্তিত্ব নেই। আর প্যারোসমিয়া(Parosmia) বা অলফ্যাক্টরি ইলিউশন (ঘ্রাণের বিকৃতি) হল আসল গন্ধই নাকে নেওয়ার পর গন্ধটি বিকৃতরূপ অনুভূত হওয়া অর্থাৎ ঘ্রাণের অনুভূতির বিকৃতি ঘটা। এটি মারাত্মক কোনো সমস্যা নয়। একটি নির্দিষ্ট সময় পর সাধারণত এই সমস্যা দূর হয়ে যায়। নাকে জীবাণু সংক্রমণ, নাসাল পলিপস (এনপি) তথা নাক বা সাইনাসের মধ্যে টিস্যুর অস্বাভাবিক বৃদ্ধি, দন্তসমস্যা, মাইগ্রেইন, মাথায় আঘাত, স্ট্রোক, ব্রেইন টিউমার বা এপিলেপ্টিক সিজারের কারণে এ সমস্যা হতে পারে। পরিবেশের প্রভাবকসমূহও এর কারণ হতে পারে যেমন, ধূমপান বা নির্দিষ্ট কোনো রাসায়নিকের ব্যবহারের প্রভাব (যেমন, কীটনাশক) অথবা মাথা বা কাঁধের ক্যান্সারের চিকিৎসায় তেজস্ক্রিয় বিকিরণের চিকিৎসার প্রভাব। এটা অবশ্য মানসিক কিছু রোগের উপসর্গ হিসেবেও দেখা দিতে পারে যেমন, বিষণ্নতা, বাইপোলার ব্যাধী, নেশা বা ড্রাগ বা অ্যালকোহল ছাড়ার প্রভাব, সাইকোটিক ডিসঅর্ডার(যেমন, স্কিযোফ্রেনিয়া)। এই রোগে অনুভূত গন্ধ সাধারণত অপ্রীতিকর এবং সাধারণত পোড়া গন্ধ, বা পঁচা গন্ধ হয় বলে জানা যায়।
অমূলক স্পর্শবিভ্রম
অমূলক আদেশবিভ্রম (ট্যাকটাইল হ্যালোসিনেশন) হল, গৃহীত স্পর্শের অনুভূতির বিকৃতি; চামড়ায় বা অন্যান্য অঙ্গে বিভিন্ন ধরনের চাপ অনুভূত হওয়া। অমূলক আদেশবিভ্রমের একটি উপপ্রকার হল ফরমিকেশন(formication) যেখানে রোগীর চামড়ায় পোকমাকড়ের কিলবিল করার অনুভূতি হয় এবং এই সমস্যা সাধারণত দীর্ঘকাল কোকেইন গ্রহণের সাথে সম্পৃক্ত। তবে, ফরমিকেশন সাধারণ হরমোনগত পরিবর্তনের কারণেও হতে পারে যেমন, মহিলাদের রজঃনিবৃত্তির পরে বা পেরিফেরাল নিউরোপ্যাথি, অনেক জ্বর, লাইম ডিজিজ(এঁটুলি পোকা তথা মাকড়ের কামড়ে সৃষ্ট ত্বকের রোগ বিশেষ), স্কিন ক্যানসার(ত্বকের ক্যানসার)-র মত রোগব্যাধীর মাধ্যমেও হতে পারে।
অমূলক স্বাদবিভ্রম
অমূলক স্বাদবিভ্রম (গাস্টেটরি হ্যালোসিনেশন) হল বাহ্যিক উদ্দীপক ছাড়াই স্বাদের অনুভূতি প্রত্যক্ষণ। এই ধরনের হ্যালোসিনেশন, যেগুলো সাধারণত অদ্ভুত এবং অপ্রীতিকর হয়, ফোকাল এপিলেপ্সির(মৃগীরোগ বিশেষ) সমস্যাগ্রস্ত মানুষদের ক্ষেত্রে বেশি দেখা যায়। বিশেষত টেম্পোরাল লোবের এপিলেপ্সিতে আক্রান্ত ব্যক্তিদের ক্ষেত্রে হয়। মস্তিষ্কের যে অঞ্চলগুলি এর জন্য দায়ী সেগুলো হল, ইনসুলা(insula) এবং সিলভিয়ান ফিশারের(sylvian fissure) উপরস্থ কেন্দ্রীয় অংশ।
সাধারণ দৈহিক সংবেদন
একটি হ্যালোসিনেটরি পরিবেশে সাধারণ দৈহিক সংবেদনের অভিজ্ঞতা অনেকটা এরকম যে, ব্যক্তির মনে হয় তার নিজের অস্তিত্ব বিকৃত হয়ে যাচ্ছে যেমন, দেহ মুচড়ে যাচ্ছে, বিদীর্ণ হয়ে যাচ্ছে বা ছিন্নভিন্ন হয়ে যাচ্ছে। এমন কিছু কেস আছে যেখানে বর্ণিত আছে যে, ব্যক্তির মনে হয় তার দেহের ভেতরে যেমন, পেটের ভেতরে সাপ বা পায়ুপথে ব্যাঙ ঢুকে গেছে। কারো যদি মনে হয় যে তার মাংসে পচন ধরছে তাহলে এরূপ বিভ্রমকেও এই ধরনের হ্যালোসিনেশনের কাতারেই ফেলা হবে।
কারণ
হ্যালোসিনেশন বিভিন্ন প্রভাবকের দরুণ ঘটতে পারে।
পেডুনকুলার হ্যালোসিনেশন
পেডুনকুলার হ্যালোসিনেশন হল মস্তিষ্কের পেডুনকুল সংক্রান্ত হ্যালোসিনেশন। পন্সের সম্মুখভাগ থেকে আগত সংবেদী ও মোটর স্নায়ুতন্তু নিয়ে গঠিত অংশ যা সেরেব্রামে পৌছে তাকে পেডুনকুল বলে। পেডুনকুলার হ্যালোসিনেশন সাধারণত সন্ধ্যার দিকে হয় কিন্তু তন্দ্রার সময় না। ভুক্তভোগী ব্যক্তি সাধারণত পূর্ণ সচেতন থাকা অবস্থায় এমনটা ঘটে এবং ব্যক্তিটি দীর্ঘ সময় নাগাদ হ্যালোসিনেশন-সংশ্লিষ্ট চরিত্রগুলোর সাথে মিথষ্ক্রিয়ায় সক্ষম থাকে। হিপনাগোজিক হ্যালোসিনেশনে যেমনটা হয়, দৃশ্যপটের প্রকৃতি নিখুঁত থাকে। ভ্রমসৃষ্ট ছবি দৃশ্যপটের যেকোনো অংশেই ঢুকে যেতে পারে এবং এগুলো সাধারণত বহু অনুভূতির ভ্রম(polymodal) হয় না।
পারকিনসন-রোগ এবং লিউই বডি ডিমেনশিয়া
পারকিনসন-রোগ এবং লেওয়ি বডি ডিমেনশিয়া উভয়টির ক্ষেত্রেই একই রকম হ্যালোসিনেশনের উপসর্গ দেখা যায়। পারকিনসন-রোগ হল এক প্রকারের নিউরো-ডিজেনারাটিভ বা স্নায়বিক রোগ। আর লেওয়ি বডি ডিমেনশিয়া হল দ্বিতীয় শ্রেণীর ডিমেনশিয়া বা স্মৃতিভ্রংশ রোগ যা মূলত স্নায়ুকোষে লেওয়ি বস্তু তথা এক প্রকার জমাটবদ্ধ প্রোটিনের কারণে ঘটে। উভয় ক্ষেত্রে উপসর্গ দেখা দেয় সন্ধ্যার সময়, দৃশ্যপটের যেকোনো স্থানে হ্যালোসিনেশন ঘটতে পারে তবে এগুলো সাধারণত বহু অনুভূতির ভ্রম(polymodal) হয় না। প্রথমে ইলিউশন হয়ে তারপর হ্যালোসিনেশনে রূপান্তরিত হতে পারে; এ অবস্থায় সংবেদনশীল অনুভূতির বিকৃতি ঘটে তবে আবার কোনো বাহ্যিক উদ্দীপক তথা সংবেদক কোনো কিছুও বিদ্যমান থাকে না অর্থাৎ ইলিউশন ও হ্যালোসিনের মিশ্র এক অবস্থা বিরাজ করে। এই অবস্থা কয়েক মিনিট পর্যন্ত স্থায়ী হয়। এই সময় ভুক্তভোগী জাগ্রত এবং স্বাভাবিক অথবা তন্দ্রাচ্ছন্ন থাকতে পারে। এই হ্যালোসিনেশনের মধ্যে দৃশ্য সাধারণত সংরক্ষিত থাকে এবং REM ঘুম কমে যায়। পার্কিনসন রোগ সাধারণত ডিগ্রেডেড সারিয়া নিগ্রা পার্স কম্প্যাক্ট (degraded substantia nigra pars compacta)-র সাথে সম্পৃক্ত(অর্থাৎ কেবল মস্তিষ্কের মধ্যভাগে অবস্থিত ক্ষুদ্র অংশ সারিয়া নিগ্রা যা দৈহিক চলন নিয়ন্ত্রণ করে তাকেই ক্ষতিগ্রস্ত করে)। তবে সাম্প্রতিক গবেষণা বলছে, পারিকিনসন রোগ(PD) মস্তিষ্কের আরো কিছু অঞ্চলকেও ক্ষতিগ্রস্ত করে। এরকম কিছু অঞ্চল হল, Raphe nuclei এর মধ্যভাগ, locus coeruleus এর নর-অ্যাড্রেনালিন অঞ্চল, স্নায়ুতন্ত্রের কোলিনারজিক অংশ প্রভৃতি।
মাইগ্রেইন কোমা
এই ধরনের হ্যালুসিনেশন সাধারণত কোমায় থাকা অবস্থা থেকে পুনরুদ্ধারের পরে ঘটে থাকে। মাইগ্রেইন কোমা দুই দিনেরও বেশি সময় পর্যন্ত স্থায়ী হতে পারে আর এর সাথে যুক্ত হতে পারে গভীর বিষণ্নতা। এধরনের হ্যালোসিনেশন ঘটে থাকে সম্পূর্ণ সচেতন অবস্থায় এবং হ্যালোসিনেটরি ছবির প্রকৃতি মস্তিষ্কে সংরক্ষিত হয়ে যায়। এটি লক্ষ করা গেছে যে, অ্যাটাক্সিয়া রোগের ক্ষতের সম্পর্ক মাইগ্রেন কোমার সঙ্গে থাকতে পারে।
চার্লস বোনেট সংলক্ষণ
চার্লস বোনেট ব্যাধী বলা হয় আংশিক বা গুরুতরভাবে দৃষ্টি প্রতিবন্ধী ব্যক্তির দ্বারা ভিজ্যুয়াল হ্যালুসিনেশনের অভিজ্ঞতাকে। এধরনের হ্যালোসিনেশন যেকোনো সময়ই ঘটতে পারে এবং যেকোনো বয়সের মানুষকেই চাপের মধ্যে ফেলে দিতে পারে যে তারা শুরুতে হ্যালোসিনেশন হচ্ছে- এমটা নাও বুঝতে পরে, শুরুতে তারা নিজের মানসিক স্বাস্থ্যের কথা ভেবে ভয় পেতে পারে যার ফলে তারা বুঝে ওঠার আগ পর্যন্ত কারো কাছে ঘটা ঘটনাগুলো খুলে বলতে দেরি করে। হ্যালোসিনেশনগুলো ভীতিপ্রদ এবং বিশৃঙ্খল হতে পারে এতে বোঝা মুশকিল হয়ে যায় যে, কোনটা আসল আর কোনটা নকল। পরিচর্যাকরীকেও ভুক্তভোগীকে কীভাবে সেবা ও সমর্থন দেয়া যায় তা ভালভাবে জানতে হয়। হ্যালুসিনেশনগুলি কখনও কখনও চোখ নাড়িয়ে বা সম্ভবত পাকাপোক্ত যুক্তি দ্বারা দূর হয়ে যেতে পারে যেমন, "আমি আগুন দেখছি কিন্তু এর কোনো ধোঁওয়া নেই কোনো উত্তাপও নেই" অথবা "আমরা ইঁদুরের উপদ্রবে পড়েছি তবে ইঁদুরগুলোর ঘাড়ে ঘণ্টা লাগানো গোলাপী ফিতা বাঁধা-তা কি করে সম্ভব!" এ জাতীয় যুক্তি মাথায় আসার সাথে সাথে হ্যালোসিনেশন দূর হতে পারে। মাস এবং বছর যেতে যেতেই  হ্যালুসিনেশনগুলির প্রকাশভঙ্গির পরিবর্তন হতে পারে; দেখতে কম বা বেশি ঘন হতে পারে। দৃষ্টি প্রতিবন্ধীদের এই হ্যালোসিনেশনে ভোগার সময় চোখের অবনতির অন্তর্নিহিত গতি অনুসারে বিভিন্ন হয়ে থাকে। একটি ডিফারেনশিয়াল ডায়াগনসিস হল চক্ষুচক্রের হ্যালুসিনেশন(ophthalmopathic hallucinations)।
ফোকাল এপিলেপ্সি
ফোকাল সিযারের কারণে ভিজুয়াল হ্যালোসিনেশন মস্তিষ্কের যে অঞ্চলে সিযার ঘটেছে তার ওপর ভিত্তি করে বিভিন্ন হয়ে থাকে। উদাহরণস্বরূপ, অক্সিপিটাল লোবের সিযারকালীন ভিজুয়াল হ্যালোসিনেশনগুলো সাধারণত উজ্জ্বল রঙিন হয়, জ্যামিক আকৃতি সংবলিত হয় যেগুলো দর্শনক্ষেত্রে চতুর্পার্শ্বে চলাচল করতে পারে, বহুসংখ্যক হতে পারে বা এককেন্দ্রীক কয়েকটি বলয়(রিং) গঠন করতে পারে এবং সাধারণত কয়েক সেকেন্ড থেকে কয়েক মিনিট পর্যন্ত স্থায়ী হতে পারে। এই আকৃতিগুলো সাধারণ একপাশ্বীয় এবং সিযার কেন্দ্রের বিপরীত কোনো অংশের দর্শনক্ষেত্রে(সাধারণত টেম্পোরাল ফিল্ড) স্থায়ী হয়। যাক, অনুভূমিকভাবে দর্শনক্ষেত্রের চারপাশে নড়তে থাকা একপার্শ্বীয় দৃশ্যগুলো শুরু হয় বিপরীতপার্শ্বীয় অঞ্চরে এবং দ্বিপক্ষীয় অংশের দিকে অগ্রসর হয়।
টেম্পোরাল লোবের সিযার অবশ্য মানুষ, দৃশ্য, প্রাণী এবং আরো অনেক কিছুর জটিল ভিজুয়াল হ্যালোসিনেশনও সৃষ্টি করতে পারে আবার দর্শন অনুভূতির বিকৃতিও ঘটাতে পারে। জটিল ভিজুয়াল হ্যালোসিনেশনগুলো বাস্তবও হতে পারে বা অবাস্তবও হতে পারে, আকৃতিগত বিকৃত হতে পারে বা নাও পারে, বিরক্তিকর মনে হতে পারে বা সাধারণও লাগতে পারে। এর একটি বিরল তবে লক্ষ্যণীয় হ্যালোসিনেশন হল হিটোস্কপি: ব্যক্তির নিজের প্রতিবিম্ব দেখতে পাওয়ার হ্যালোসিনেশন। ব্যক্তির অন্য অস্তিত্বটি স্থির দাঁড়িয়ে থাকতে পারে অথবা কঠিন কঠিন কাজ করতে পারে, এই সত্তাটি ব্যক্তির বর্তমান বয়সের হতে পারে বা ছোটও হতে পারে। হঠাৎ হঠাৎ উপস্থিত হতে পারে। টেম্পোরাল লোবের এপিলেপ্সিতে আক্রান্তদের ক্ষেত্রে জটিল হ্যালোসিনেশন তুলনামূলক কম দেখা যায়। অক্সিপিটাল সিযার বা প্যারাইটাল লোবের সিযারের ক্ষেত্রেও এগুলো বিরল।
মস্তিষ্কের টেম্পোরাল লোবের সিযারের ক্ষেত্রে দর্শন অনুভূতির বিকৃতি ঘটলে তা নানাভাবে ঘটতে পারে যেমন, আকার বিকৃতি (ম্যাক্রোপসিয়া বা মাইক্রোপসিয়া), নড়াচড়ার অনুভূতির বিকৃতি(যেখানে চলন্ত বস্তুকে স্থির মনে হতে পারে বা খুব ধীরগতির মনে হতে পারে), এমন অনুভূতি হওয়া যে, তলসমূহ যেমন ছাদ এবং মেঝে একটা ভঙিতে দূরে সরে যাচ্ছে অনেকটা ডলি যুম ইফেক্টের (dolly zoom effect) মত।  এমনকি যখন কারো চেতনার প্রতিবন্ধিতা দেখা দেয় তখনও হ্যালুসিনেশন বা ইলিউশনের দৃশ্য সাধারণ অবস্থায় সংরক্ষিত থাকে।
ঔষধঘটিত হ্যালোসিনেশন
অষুধঘটিত হ্যালোসিনেশন(drug-induced hallucinations) ঘটে থাকে হ্যালোসিনোজেন(hallucinogens), ডিযঅ্যসোসিয়েটিভ(dissociatives), ডেলিরিয়েন্টসমূহ(deliriants)-সহ বিভিন্ন এন্টিকোলিনারজিক প্রভাব সম্পন্ন অষুধ এবং নির্দিষ্ট কিছু উদ্দীপকের(stimulants) কারণে যেগুলো সাধারণত ভিজুয়াল এবং অডিটোরি হ্যালোসিনেশনের জন্য দায়ী। লাইসার্জিক অ্যাসিড ডাইইথ্যালামাইড(LSD) এবং  সাইক্লোবিনের মত সাইকেডেলিক অষুধ(মনস্তাত্ত্বিক প্রভাবের জন্য পরিচিত অষুধ) হ্যালোসিনেশনের জন্য দায়ী হতে পারে যে হ্যালোসিনেশনের বিস্তৃতি মৃদু থেকে বড় পর্যায়েও হতে পারে।
হ্যালোসিনেশন, ছদ্ম বা সিউডোহ্যালোসিনেশন, বা প্যারিডিলিয়ার তীব্রতাবৃদ্ধি(বিশেষত অডিটোরি ধরনের) অপিওয়েড শ্রেণীর অষুধের ডিগ্রির ওপর নির্ভর করে পার্শ্ব প্রতিক্রিয়া হতে দেখা যায়। এটি বিশেষত অপিওয়েড রিসেপ্টর, সিগমা রিসেপ্টর, ডেল্টা অপিওয়েড রিসেপ্টর এবং এনএমডিএ রিসেপ্টরগুলির এগোনিস্ট/অ্যান্টাগেনিস্ট ক্রিয়ার মাত্রার সাথে সম্পর্কিত হতে পারে। অথবা সিনথেটিক(কৃত্রিম বা সংশ্লেষিত) অপিওয়েডের মত সকল রিসেপ্টর সক্রিয়কারী উপকরণ যেমন, পেন্টাজোকাইন, লেভোরফেনল, ফেন্টানিল, পেথিডিন, মেথাডোন এবং অন্য কিছু শ্রেণীর অষুধ বা রাসায়নিক রয়েছে যেগুলো প্রাকৃতিক মরফিন এবং কোডাইন এবং আধা-সিনথেটিক যেমন হাইড্রোমোরফোনের মতো প্রাকৃতিক অপিওয়েডের চেয়ে এই পার্শ্ব প্রতিক্রিয়ার সাথে বেশি জড়িত; এগুলোর মধ্যে বেদনানাশক ক্ষমতার আপিক্ষক সম্পর্কও বিদ্যমান অর্থাৎ এই অষুধগুলোর ব্যাথানাশক ক্ষমতার ওপর নির্ভর করে হ্যালোসিনেশনের পার্শ্বপ্রতিক্রিয়া বাড় বা কমে। ত্রিঅপিওয়েড সাইক্লাজোকাইন(ডেজোকাইন, পেন্টাজোকাইন এবং ফেনাজোকাইন এই তিনের সমন্বয়ে মিশ্র অপিওয়েড; এই অপিওয়েড অষুধের পরিবারকে বেনজোমোরফ্যানও বলা হয়) এবং দুইটি লেভোরফানল সম্পর্কিত মরফিন জাতীয় অপিওয়েড সাইক্লোরফ্যান ও ডেক্সট্রোরফ্যানকে হ্যালোসিনোজেনের শ্রেণিভুক্ত করা হয়। আর ডেক্সট্রোমেথরফ্যানকে ডিযঅ্যাসোসিয়েটিভ হিসেবে বিবেচনা করা হয়।
এই অষুধগুলো ঘুম ধরাতে পারে(ফলে হিপনাগোজিক হ্যালোসিনেশন হতে পারে) এবং বিশেষত পেথিডিনসমূহের অ্যাট্রোপিনের মত অ্যান্টিকোলিনারজিক ক্রিয়া দেখা দেয় যা সাধারণত মরফিন, অক্সিকোডোন এবং স্কোপোলামিনসহ অন্যান্য অপিওয়েডসমূহ ব্যবহারের সাইকোটোমোমেটিক পার্শ্বপ্রতিক্রিয়ার জন্য সীমিত মাত্রার প্রভাবকের মত কাজ করতে পারে। উল্লেখ্য, স্কোপোলামিন এবং এফিড্রিন, ১৯২৮ সালে জার্মানিতে আবিষ্কারের পরে "১৯৩০ এর আশ্চর্য ড্রাগ" নামে পরিচিত হয়।
সংবেদনহীনতাজনিত হ্যালোসিনেশন
সংবেদনহীনতা তথা সংবেদনশীল অঙ্গের অনুকরণক্ষমতা হৃাস বা বিলুপ্তির মাধ্যমেও হ্যালোসিনেশন হতে পারে যখন এই অবস্থা দীর্ঘ সময়কাল ব্যাপী হয়। এই সমস্যা প্রায়শয়ই ঘটে থাকে নিষ্ক্রিয় সংবেদনশীল অংশে (যেমন, অন্ধদের ক্ষেত্রে ভিজুয়াল হ্যালোসিনেশন, বোবাদের ক্ষেত্রে অডিটোরি হ্যালোসিনেশন ইত্যাদি)।
অভিজ্ঞতাজনিত হ্যালোসিনেশন
অদ্ভুত অভিজ্ঞতা, যাকে বেনাইন হ্যালোসিনেশও বলে, একজন ব্যক্তির সুস্থ শারীরিক ও মানসিক অবস্থাতেই ঘটতে পারে এমনকি অবসাদ, নেশা বা সংবেদনহীনতা মতো ক্ষণস্থায়ী ট্রিগার ফ্যাক্টরের না থাকলেও।
প্রায় এক শতাব্দীরও বেশি সময় ধরে এই সমস্যার বিবরণ ও প্রমাণাদি সংগ্রহ করা হচ্ছে। বেনাইন হ্যালোসিনেশনের গবেষণাগুলো,যেগুলো ১৮৮৬ সনের সোসাইটি ফর সাইকিকাল রিসার্চের সত্যতার কথাই বলছে, বলছে, প্রায় ১০% জনগণ জীবনের কোনো একটি পর্যায়ে অন্তত একবার হলেও হ্যালোসিনেশনের অভিজ্ঞতা লাভ করে। অতি সম্প্রতি আরো কিছু গবেষণা এই অনুসন্ধানগুলোকে আরো জোরদার করেছে; প্রাপ্ত সুনির্দিষ্ট ঘটনাগুলি "হ্যালুসিনেশন" এর মানদণ্ড এবং সময়কালের ওপর ভিত্তি করে পরিবর্তিত হয়, তবে প্রাথমিক অনুসন্ধানটি এখন দলিল প্রমাণ দ্বারা সমর্থিত হয়েছে।
নন-সিলিয়াক গ্লুটেন সেনসিটিভিটি
সিলিয়াক রোগ (পাকস্থলীর রোগ) এমন রোগ যাতে রোগী ময়দাজাত প্রোটিন গ্লুটেন খেয়ে হজম করতে পারে না। তবে পাকস্থলীর সমস্যা ছাড়াও ময়দাজাতীয় খাবার হজমের সমস্যা হতে যাকে নন-সিলিয়াক গ্লুটেন সেনসিটিভিটি বলে(যেমন, আইবিএস রোগ)।  নন-সিলিয়াক গ্লুটেন সেনসিটিভিটির সাথে হ্যালোসিনেশনের সম্পর্কের অস্থায়ী প্রমাণ মিলেছে যাকে বলা হচ্ছে "গ্লুটেন সাইকোসিস" বা গ্লুটেন সমস্যাজনিত মানসিকরোগ।
স্নায়ুশারীরস্থান
হ্যালেসিনেশন মূলত মূখ্য বা গৌণ সংবেদী অঙ্গের গাঠনিক ও কার্যিক অস্বাভাবিকতার সাথে সম্পর্কযুক্ত। মস্তিষ্কের টেম্পোরাল লোবের ঊর্ধ্ব বা মধ্য জাইরাসঅঞ্চলে (ব্রোাকা'স অঞ্চলসহ) ধূসর বস্তুর অভাব অডিটোরি হ্যালোসিনেশনের সাথে একটি বৈশিষ্ট্যসূচক সম্পর্ক রাখে; যেহেতু তীব্র হ্যালোসিনেশনের সাথে এইসব অঞ্চলের সক্রিয়তা বেড়ে যাওয়ার সম্পর্কও রয়েছে। তাছাড়া এসময় আরো কিছু অঞ্চল যেমন, হিপোক্যাম্পাস, প্যারাহিপোক্যাম্পাস, টেম্পোরাল লোবের নিম্ন সম্মুখ জাইরাসের মধ্যকার ব্রাকো'স অঞ্চলের ডান হেমিস্ফিয়ারীয় হোমোলোগ প্রভৃতিতেও সক্রিয়তা বেড়ে যায়। দৃশ্যমান অঞ্চলে ধূসর ও সাদা বস্তুর অস্বাভাবিকতা ভিজুয়াল হ্যালোসিনেশনের সাথে সম্পর্কিত। বিভিন্ন রোগ যেমন, আলযেইমার'স ডিজিজের ক্ষেত্রে এমনটা দেখা যায়।
হ্যালুসিনেশনের একটি প্রস্তাবিত মডেল(যা সাধারণত নিম্ন ফ্রন্টাল জাইরাসের সাথে সংযুক্ত ফিডওয়ার্ড নেটওয়ার্কের মধ্যমে তৈরি ইন্টারনাল সোর্স হিসেবে পরিচিত) সংবেদনশীল অঞ্চলের অতি সক্রিয়তার সমধর্মী। মডেলটিকে ফিডওয়ার্ড নেটওয়ার্কের কার্যকারিতা ও সম্পর্কযুক্ততার অস্বাভাবিকতার কারণে তৈরি হচ্ছে বলে ব্যাখ্যা করা হয়। এই মডেল ঐসব গবেষণাকে সমর্থন করে যেগুলো সম্পাদন করা হয়েছি এমন হ্যালোসিনেশনে আক্রান্ত ব্যক্তিদের নিয়ে যাদের কথায় স্বতঃপ্রস্তুত উদ্দীপকের (self generated stimuli) অস্বাভাবিকতার বিষয়টি উঠে আসে।
থ্যালামোকোর্টিকাল সার্কিটের বিঘ্নতা হয়ত টপডাউন বা বটমআপ ডিযফাংশনকে চিহ্নিত করতে পারে। থ্যালামোকোর্টিকাল সার্কিট (মস্তিষ্কের থ্যালামাস ও কর্টেক্সের নিউরোনসমূহ এবং সংলগ্ন ইন্টারনারিউনগুলোর মধ্যকার প্রজেকশনের সমন্বয়) নির্দিষ্ট কিছু ইলেক্ট্রোফিজিক্যাল বৈশিষ্ট্য ও ধর্ম(গামা তরঙ্গায়ন) প্রদর্শন করে যেগুলো সংবেদন প্রক্রিয়ার বর্ণনা দেয়। থ্যালামাসের নিউরোন থেকে তথ্য কর্টেক্সে যায় এবং সংবেদী নিউরোনগুলোর অ্যাটেনশনাল মডুলেশন ঘটে। সংবেদন অংশের অকার্যকারিতা এবং কর্টেক্সে অস্বাভাবিক তথ্যপ্রাপ্তির ফলে সংবেদন অভিজ্ঞতাকে পরিবর্তন করে কোন পূর্ব প্রত্যাশিত কোন অনুভূতির জন্ম দিতে পারে এবং এর সম্ভাব্য ফলানুযায়ী হ্যালোসিনেশনের উদ্ভব ঘটতে পারে। হ্যালোসিনেশন মূলত দূর্বল সংবেদনশীল প্রক্রিয়াকরণের সাথে সম্পৃক্ত। সঠিক সংবেদনশীল প্রক্রিয়াকরণের জন্য প্রয়োজন কম বিশৃঙ্খলাপূর্ণ অনেক গভীর উদ্দীপনা এবং গামা তরঙ্গের উপস্থিতি। প্রথম উদ্দীপনার পর দ্বিতীয় উদ্দীপনা মাঝে পি৫০ বিস্তারের পরিমাণ কমার সাথে হ্যালোসিনেশনের সম্পর্ক বিদ্যমান; ধারণা করা হয়, এমনটা ঘটার কারণ সংবেদন উদ্দীপনা গ্রহণের ব্যর্থতা এবং এটা ডোপামিন মুক্তকারী এজেন্টসমূহের দ্বারা উত্তেজিত হতে পারে।
উদ্দীপনার বৈশিষ্ট্য গ্রহণের অস্বাভাবিকতাও হ্যালোসিনেশনের প্রস্তুতির একটি কারণ হতে পারে। অকার্যকরী ডোপামিন সিগনালিং সংবেদন প্রক্রিয়ার অস্বাভাবিক টপ ডাউন রেগুলেশন ঘটাতে পারে; যাতে করে মানুষের প্রত্যাশা সংবেদনের গৃহীত তথ্যকে বিকৃত করার সুযোগ পেয়ে যায়।
চিকিৎসা
বিভিন্ন ধরনে হ্যালোসিনেশনের জন্য বিভিন্ন প্রকারের কয়েকটি চিকিৎসাপদ্ধতি আছে। যাই হোক, যেসব হ্যালোসিনেশন মানসিক রোগের কারণে হয়, একজন সাইকোলজিস্ট(মনস্তত্ত্বিক: মনস্তত্বে পিএইচডি ধারী) বা সাইকিয়াট্রিস্ট(মনোচিকিৎসক: মনস্তত্বের মেডিকেল ডাক্তার যার মনস্তত্বে পিএইচডি নেই)-কে বলা উচিৎ এবং ডাক্তারের পর্যবেক্ষণেই চিকিৎসা হতে হবে। রোগের উপসর্গ বিভিন্ন হলে এবং গুরুতর সঙ্কটের কারণ হলে অ্যান্টিসাইকোটিক এবং অ্যাটপিকাল অ্যান্টিসাইকোটিক অষুধও ব্যবহার করা যেতে পারে। হ্যালোসিনেশনের অন্যান্য কারণগুলোর জন্য কোন একক চিকিৎসাপদ্ধতি আজ পর্যন্ত বৈজ্ঞানিকভাবে প্রমাণিত হয়নি। যাই হোক, হ্যালোসিনেজেনিক ড্রাগ, স্টিমুলেন্ট ড্রাগ পরিহার, মানসিক চাপ কমানো, স্বাস্থ্যসম্মত জীবনযাপন, পর্যাপ্ত ঘুমই পারে হ্যালোসিনেশনের প্রাদুর্ভাব রুখতে। হ্যালুসিনেশনের সমস্ত ক্ষেত্রে, চিকিৎসার প্রতি মনোযোগ দেয়া উচিত এবং আক্রান্ত ব্যক্তির নির্দিষ্ট লক্ষণসমূহ জানানো উচিত।
১৩০৩
১৩০৩ গ্রেগরীয় বর্ষপঞ্জির একটি সাধারণ বছর।
৩১ ডিসেম্বর
এটি সেন্ট সিলভেস্টার'স ডে, নববর্ষের প্রাক্কালে বা পুরানো বছরের শেষ দিবস/রাত্রি নামেও পরিচিত যার পরের দিনটি হল নববর্ষের দিন। এটি বছরের শেষ দিন; পরের দিন ১ জানুয়ারি, যা পরের বছরের প্রথম দিন। একই সাথে এটি বছরের চতুর্থ এবং শেষ প্রান্তিকের শেষ দিন।
দুলহান (১৯৩৮-এর চলচ্চিত্র)
দুলহান ১৯৩৮ সালের একটি সামাজিক হিন্দি চলচ্চিত্র, যা প্রেমাঙ্কুর আতর্থী পরিচালিত এবং ইম্পেরিয়াল চলচ্চিত্র সংস্থা কর্তৃক প্রযোজিত। সংগীত পরিচালনা করেছেন রাম গোপাল পান্ডে। ছবিটিতে অভিনয় করেছেন রতন বাই, ডাব্লিউ এম খান, গোলাম মোহাম্মদ এবং জিল্লুবাই।
১৩০৪
১৩০৪ গ্রেগরীয় বর্ষপঞ্জির একটি অধিবর্ষ।
স্পিনার হাঙর
স্পিনার হাঙর (Spinner shark, বৈজ্ঞানিক নাম:Carcharhinus brevipinna) হলো রেকিয়াম হাঙরের একটা প্রজাতি এবং এরা কার্কারিনিডি পরিবারের একটা হাঙর। এই প্রজাতিটি বিশ্বব্যাপী ক্রান্তীয়, নাতিশীতোষ্ণ ও উষ্ণ জলযুক্ত উপকূলবর্তী এলাকা ও খোলা সাগরে ১০০ মিটার (৩৩০ ফুট) গভীরতায় পাওয়া যায় যদিও এটি অগভীর জল পছন্দ করে। এদেরকে ব্লাকটিপ রীফ হাঙরের বড় সংস্করণ বলা যেতে পারে তবে এদের শরীর খুবই পাতলা হয় এদের লম্বা চঞ্চুর, এবং পাখনায় কালো চিহ্নিত থাকে এ কারণে অনেকে এটিকে ব্লাকটিপ হাঙরের সাথে মিলিয়ে ফেলেন।
নামকরণ
১৮৩৯ সালে পিটার মুলার এবং ফ্রেদরিখ গুস্তাভ জ্যাকব হেনলি প্রথম স্পিনার হাঙর চিহ্নিত করেন। যে নমুনাটি তারা ধরেছিল সেটি ছিলো ৭৯ সেমি (৩১ ইঞ্চি) দীর্ঘ একটা স্পিনার হাঙর। এটি তারা সংগ্রহ করেছিলো জাভা থেকে। এটি ধরা পড়ার পর বেশ কয়েকবার এদের নাম পরিবর্তন করা হয় যেমন-Squalus brevipinna, Aprionodon brevipinna যদিও এই নামের ভিতরে কোনোটাই স্থায়ী ছিলো না। পরিশেষে এটির নাম দেওয়া হয় "Carcharhinus brevipinna" যেটি বর্তমানে এই হাঙরের বৈধ বৈজ্ঞানিক নাম। এদের গোত্রের নাম Carcharhinus । এটি এসেছে "karcharos" থেকে যার মানে "তীক্ষ্ণ" এবং "rhinos" যার মানে "নাক"। তাছাড়া এদের চঞ্চল স্বভাবের কারণে এটিকে স্পিনার হাঙর বলে ডাকা হয়। এদের নামের বেশ কিছু প্রতিশব্দ আছে যেগুলি বিভিন্ন সময় বিভিন্ন লেখকরা দিয়েছিলেন। যেমন- ১৮৩৯ Aprionodon caparti- পল, ১৯৫১ Carcharias brevipinna- মুলার এং হেলেন, Isogomphodon maculipinnis- পয়, ১৮৬৫ Longmania calamaria -হয়াইটলি, ১৯৪৪ Uranga nasuta-হয়াইটলি, ১৯৪৩
এদের আরো যেসব নামে ডাকা হয়
বিচরণ এলাকা
এদের প্রায় সব সাগরেই বিচরণ করতে দেখা যায়। পশ্চিম আটলান্টিক মহাসাগরের উত্তর ক্যারোলিনা, উত্তর মেক্সিকো উপসাগরসহ বাহামা এবং কিউবাতে এদের দেখা মেলে। তাছাড়া ব্রাজিল থেকে আর্জেন্টিনার ভিতরেও এদের বিচরণ স্থান। পূর্ব আটলান্টিক সাগরে, উত্তর আফ্রিকা থেকে শুরু করে নামিবিয়াতেও এদের দেখা মেলে। ভারত মহাসাগর, দক্ষিণ আফ্রিকা এবং মাদাগাস্কার থেকে শুরু করে লোহিত সাগর পর্যন্ত এদের পাওয়া যায়। তাছাড়া জাভা এবং সুমাত্রা দ্বীপ এবং ভারতীয় দ্বীপপুঞ্জ আন্দামান ও নিকোবর এবং বঙ্গোপসাগরেও এটিকে দেখতে পাওয়া যায়। প্রশান্ত মহাসাগর, জাপান, ভিয়েতনাম, অস্ট্রেলিয়া সম্ভবত ফিলিপাইনেও এদের পাওয়া যায়।
এদের সাধারণত উপকূলবর্তী এবং মহাদ্বীপের সাগরমূখী এলাকাতে বেশি চোখে পড়ে। এরা মূলত ক্রান্তীয় অঞ্চলের ৪০° উত্তরে এবং ৪০° দক্ষিণে বাস করে থাকে। এদের বসবাসের রেঞ্জ সাধারণত ০-৩২৮ ফুট (০-১০০ মিটার) গভীরতার ভিতর। কিশোর স্পিনার হাঙর জোয়ারের সময় উপসাগরীয় অঞ্চলের নিম্ন অংশ দিয়ে ঘোরাফেরা করে এবং কম লবণাক্ত এলাকা এড়িয়ে চলাচল করে। এরা খুবই সক্রিয় হাঙর এবং খুব দ্রুত সাঁতার কাটে। এমনকি কখনো কখনো লাফ দিয়ে জলের উপরে উঠতে দেখা যায়।